**ЗАКОН**

**О ИЗМЈЕНАМА И ДОПУНАМА ЗАКОНА**

**О СРЕДЊЕМ ОБРАЗОВАЊУ И ВАСПИТАЊУ**

Члан 1.

У Закону о средњем образовању и васпитању („Службени гласник Републике Српске“, бр. 41/18 и 35/20), у члану 27. став 5. брише се.

Члан 2.

У члану 31. у ставу 1. у тачки 2) послије ријечи: „умјетничка“ додају се ријечи: „– музичка, балетска, ликовна“.

Послије става 5. додаје се нови став 6. који гласи:

„(6) Наставни програм за наставни предмет вјеронаука доноси министар на приједлог надлежног органа одговарајуће цркве или вјерске заједнице.“

Члан 3.

У члану 42. у ставу 2. број: „13“ замјењује се бројем: „14“, а послије тaчке 12) додаје се нова тачка 13) која гласи:

„13) култура и умјетност,“.

Досадашња тачка 13) постаје тачка 14).

Члан 4.

У члану 44. став 4. мијења се и гласи:

„(4) Практична настава из става 3. овог члана може се реализовати код послодавца најмање у обиму од 25% од укупног обима часова практичне наставе.“

Послије става 4. додаје се нови став 5. који гласи:

„(5) Изузетно од става 4. овог члана, у јединицама локалне самоуправе у којима не постоји могућност извођења практичне наставе код послодавца, практична настава се изводи у кабинетима практичне наставе, школским радионицама или другим објектима опремљеним за наставу у складу са одговарајућим нормативима.“

„(6) За ученика са сметњама у развоју у оквиру практичне наставе обезбјеђује се прилагођавање радног мјеста у односу на његове могућности иврсту оштећења, односно сметње.“

Члан 5.

Члан 45. мијења се и гласи:

„(1) Извођење дуалног система образовања и практичне наставе код послодаваца заснива се на сљедећим принципима:

1) стручности, а то подразумијева да су утврђени минимални захтјеви у смислу кадра, опреме, простора и других услова, у складу са наставним планом и програмом, које су послодавци обавезни да испуњавају ради ангажовања у практичној настави,

2) законитости, а то подразумијева да послодавцу који се ангажује у практичној настави није правоснажно изречена заштитна мјера забране вршења позива, дјелатности и дужности,

3) заштите и безбједности ученика, а то подразумијева да запослени код послодавца који учествују у практичној настави нису осуђивани за кривична дјела против живота и тијела, кривична дјела против полног интегритета, кривична дјела сексуалног злостављања и искориштавања дјетета,

4) право избора, а то подразумијева да ученици за обављање практичне наставе могу слободно да изаберу између школе или једног или више послодаваца који испуњавају захтјеве за обављање практичне наставе, уз сагласност школе.

(2) Министарствo, Привреднa коморa и РПЗ успостављаjу институционално партнерство и сарадњу у циљу спровођења дуалног система образовања.

(3) Облици, поступци, услови, период трајања и безбједност ученика за извођење дуалног система образовања и практичне наставе из става 1. овог члана регулишу се уговором.

(4) Ако стручно образовање изводи школа, а дио практичног образовања изводи послодавац, међусобна права и обавезе између школе и послодавца, као и права и обавезе ученика, уређују се уговором о настави.

(5) Уговор из става 3. овог члана закључују директор школе и послодавац.

(6) Провјеру испуњености услова за образовање ученика код послодаваца врши Привредна комора.

(7) Услове и начин провјере испуњености услова из става 6. овог члана прописује Привредна комора.

(8) Уговор из става 3. овог члана може бити:

1) уговор између школе и послодавца,

2) појединачни уговор између послодавца и родитеља ученика и школе.

(9) На основу принципа права избора, ученик може:

1) похађати практичну наставу код послодавца са којим је школа закључила уговор о практичној настави или

2) закључити појединачни уговор о практичној настави са послодавцем са којим школа није закључила уговор, уз сагласност школе.

(10) Школа води евиденцију о закљученим уговорима из става 3. овог члана.

(11) Школа може изводити практичну наставу у цјелини или теоријски дио у школи, а практично образовање или дио практичног образовања код послодавца.

(12)  Регистар уговора о образовању ученика код послодаваца води Привредна комора.

(13) Послодавац је дужан да Привредној комори достави уговор о образовању ученика код послодавца, у року од осам дана од дана закључивања уговора, ради уписа у регистар уговора.

(14) Обим практичног образовања код послодавца одређује се наставним планом и програмом.

(15) Ученик који обавља практично образовање или дио практичног образовања код послодавца има ментора, којег је одредио послодавац да реализује практичну наставу.

(16) Ментор је лице која је у радном односу код послодавца и има положен испит за ментора, који се полаже у Привредној комори.

(17) Обуку ментора спроводи Привредна комора по програмима које прописује РПЗ.“

Члан 6.

У члану 49. у ставу 2. у тачки 3) ријечи: „практична настава и“ бришу се.

У тачки 8) тачка се замјењује запетом и додаје се нова тачка 9) која гласи:

„9) пројектна настава.“

Послије става 11. додаје се нови став 12. који гласи:

„(12) Пројектна настава је искуствено и кооперативно учење усмјерено на развијање виших когнитивних способности и вјештина, социјалних вјештина и вриједности, при чему се акценат ставља на планирање и израду пројекта, наставни процес се организује у циљу реализације пројекта, а производ се јавно презентује.“

Досадашњи став 12. постаје став 13.

Члан 7.

У члану 58. послије става 2. додаје се нови став 3. који гласи:

„(3) Трошкови за организовање образовно-васпитног рада из става 1. овог члана обезбјеђују се из средстава установе, односно васпитно-поправног дома, у складу са прописом којим се регулише извршење кривичних и прекршајних санкција.“

Досадашњи став 3. постаје став 4.

Члан 8.

У члану 59. став 4. мијења се и гласи:

„(4) Уџбеници се објављују у каталогу уџбеника за одређену школску годину.“

Став 12. мијења се и гласи:

„(12) Министар доноси Правилник о стандардима квалитета уџбеника за средњу школу.“

Члан 9.

У члану 62. послије става 5. додаје се нови став 6. који гласи:

„(6) Упис ученика може се вршити и електронским путем.“

Члан 10.

У члану 73. у ставу 5. ријеч: „или“ замјењује се ријечју: „и“.

Члан 11.

У члану 83. став 3. мијења се и гласи:

„(3) На основу одлуке наставничког вијећа о искључењу ученика из школе, директор школе доноси рјешење о искључењу ученика из школе.“

Члан 12.

У члану 88. став 9. мијења се и гласи:

„(9) Рад са ученицима са сметњама у развоју може се организовати у мањим групама у школи или појединачним радом са наставником – дефектологом.“

Члан 13.

У члану 95. став 4. мијења се и гласи:

„(4) Школе за ученике са сметњама у развоју могу да обављају дјелатност дневног збрињавања дјеце и омладине са сметњама у развоју, у складу са овим законом и законом којим се прописује социјална заштита.“

Послије става 4. додаје се нови став 5. који гласи:

„(5) Циљ оснивања установа из ст. 3. и 4. овог члана је рани третман, хабилитација, рехабилитација, социјализација, образовање и васпитање дјеце са сметњама у развоју.“

Члан 14.

У члану 105. у ставу 1. послије ријечи: „психолог,“ додају се нове ријечи: „координатор практичне наставе,“.

Послије става 4. додаје се нови став 5. који гласи:

„(5) Министар, на приједлог РПЗ-а, доноси Правилник о стандардима рада педагога, психолога, социјалног радника и дефектолога у васпитно-образовним установама Републике Српске.“

Члан 15.

У члану 106. послије става 9. додаје се нови став 10. који гласи:

„(10) Вјероучитељи се примају у радни однос на основу овог закона и уз претходно прибављену сагласност надлежне цркве или вјерске заједнице.“

Члан 16.

Члан 112. мијења се и гласи:

„(1) Након обављеног приправничког стажа, приправник полаже стручни испит.

(2) Приправник-вјероучитељ полаже стручни испит на основу програма о начину полагања стручног испита за вјероучитеље, који доноси надлежна вјерска заједница.

(3) Приправник-рачуновођа полаже стручни испит у складу са прописима којима се регулише књиговодствено-рачуноводствена област.

(4) Стручни испит из става 2. овог члана састоји се из практичног и усменог дијела испита.

(5) Практични дио стручног испита приправник полаже у школи из члана 111. став 11. овог закона, а усмени дио стручног испита у Министарству.

(6) Изузетно од става 6. овог члана, приправник-вјероучитељ усмени дио испита полаже у високошколској установи у којој се стичу звања потребна за обављање тих послова, а коју одреди надлежна вјерска заједница.

(7) Министар доноси рјешење којим се утврђује висина накнаде за полагање стручног испита у износу од 80% најниже плате након опорезивања у Републици за мјесец који претходи мјесецу у којем се подноси пријава.

(8) У случају да кандидат не положи усмени дио испита, упућује се на поправни из тог дијела испита.

(9) У случају из става 8. овог члана министар рјешењем утврђује висину накнаде за полагање поправног испита у износу од 40% најниже плате након опорезивања у Републици за мјесец који претходи мјесецу у којем се подноси пријава.

(10) Министар рјешењем именује комисију за полагање стручног испита (у даљем тексту: Комисија) и утврђује висину накнаде члановима Комисије који нису запослени у Министарству, а која износи за предсједника Комисије 10%, а за члана Комисије 5% најниже плате након опорезивања у Републици за мјесец који претходи мјесецу у којем се полаже стручни испит.

(11) Чланови Комисије из реда запослених у Министарству и РПЗ-у немају право на новчану накнаду за учешће у раду Комисије.

(12) Трошкове првог полагања стручног испита сноси школа у којој је приправник запослен на неодређено вријеме.

(13) Лице из члана 111. став 8. овог закона само плаћа трошкове полагања стручног испита.

(14) Полагање стручног испита обавља се у више испитних рокова.

(15) Министар, у складу са бројем пријављених кандидата унутар испитних рокова, доноси рјешење којим одређује датум за полагање практичног, усменог и писменог дијела стручног испита.

(16) Брачни супружник и дјеца погинулог или несталог борца Републике, те лица са инвалидитетом, без обзира на узрок и вријеме настанка инвалидности, а чији статус се доказује увјерењем надлежних органа Републике ослобађају се плаћања накнаде из ст. 8. и 10. овог члана.

(17) Рјешење о ослобађању плаћања накнаде за полагање стручног испита доноси министар, на захтјев кандидата.

(18) Приправник-наставник, приправник-стручни сарадник и приправник-секретар полажу стручни испит у складу са Правилником o полагању стручног испита у средњој школи, који доноси министар.“

Члан 17.

Послије члана 119. додаје се нови члан 119а. који гласи:

„Члан 119а.

(1) За изузетне резултате и залагање у раду на развијању ученичких знања, способности и талената, подстицању критичког размишљања, истраживања, већег залагања и интересовања ученика с циљем постизања бољих резултата, примјену разноврсних и савремених иновативних метода у образовно-васпитном раду, те за допринос квалитетнијем образовању и васпитању у Републици, наставници могу бити награђени Светосавском наградом.

(2) Избор кандидата за додјелу Светосавске награде врши се путем јавног позива, који расписује Министарство.

(3) Јавни позив се објављује у децембру текуће године и отворен је за достављање пријава кандидата, најмање 15 дана од дана објављивања.

(4) Министар рјешењем именује Комисију за додјелу Светосавске награде.

(5) Услови које кандидат обавезно испуњава приликом пријављивања на јавни позив за додјелу Светосавске награде су:

1) да је у радном односу у школи у години у којој се додјељује награда,

2) да има најмање 15 година радног стажа на мјесту наставника.

(6) Критеријуми за бодовање приликом утврђивања листе кандидата за додјелу Светосавске награде су:

1) освојено прво мјесто на републичком такмичењу у претходној школској години, који је припремао тај наставник,

2) иновативност и креативност у раду наставника, примјена разноврсних и савремених иновативних метода и технологија у образовно-васпитном раду,

3) допринос наставника унапређивању квалитета рада установе у настави и ваннаставним активностима.

(7) Критеријум из става 6. тачка 1) овог члана не односи се на наставнике за чији предмет није организовано републичко такмичење у претходној школској години.

(8) Комисија из става 4. овог члана предлаже министру да се Светосавска награда додијели наставнику који испуњава услове и критеријуме прописане ст. 5. и 6. овог члана.

(9) Добитнику Светосавске награде министар додјељује повељу и новчану награду.

(10) Новчана награда из става 9. овог члана додјељује се у висини просјечне мјесечне плате након опорезивања исплаћене наставнику у Републици, у претходном мјесецу прије додјељивања награде.

(11) Министар доноси Правилник о поступку за додјељивање Светосавске награде.“

Члан 18.

У члану 123. став 3. мијења се и гласи:

„(3) Наставнику радни однос у школи може да престане на крају наставе у полугодишту у току којег испуњава услове за одлазак у пензију.“

Члан 19.

У члану 134. у ставу 1. тачка 17) мијења се и гласи:

„17) школа не изда свим наставницима рјешење о 40-часовној радној седмици и ако се наставницима сваког мјесеца не доставља обрачунски лист за плату,″.

Члан 20.

У члану 135. послије става 7. додаје се нови став 8. који гласи:

„(8) Помоћник директора се именује на мандат који не може бити дужи од мандата директора који га је именовао.“

Члан 21.

У члану 150. у ставу 2. у тачки 5) тачка се замјењује запетом и додаје се нова тачка 6) која гласи:

„6) регистар уз матичну књигу.“

Послије става 5. додају се нови ст. 6. и 7. који гласе:

„(6) Педагошка документација и евиденција у школи води се у писаном и електронском облику (за школе које имaју имплементиран јединствен информациони систем Министарства – еДневник).

(7) У случају погрешног или накнадног уписа података у електронску документацију и евиденцију, исправку врши предметни наставник или одјељењски старјешина на основу одобрења директора и уз погрешан податак се евидентира посебна напомена која садржи датум измјене, име и презиме лица које је вршило измјену и преправљени податак.“

Члан 22.

У члану 166. послије става 3. додаје се нови став 4. који гласи:

„(4) Министар, на приједлог РПЗ-а, доноси Правилник о поступку спровођења стручно-педагошког надзора.“

Члан 23.

У члану 167. у ставу 3. послије ријечи: „став 1. овог закона“ додају се запета и ријечи: „као и над радом актива директора,“.

Члан 24.

У члану 171. послије става 4. додају се нови ст. 5, 6. и 7. који гласе:

„(5) Директор школе именован на основу Закона о средњем образовању и васпитању (‘Службени гласник Републике Српске’, бр. 74/08, 106/09, 104/11 и 33/14), по престанку обављања дужности директора, враћа се у ону школу на радно мјесто на којем је био прије именовања за директора.

(6) Ако нема слободног радног мјеста јер је у вријеме вршења мандата директора на његово претходно радно мјесто примљен други радник или је радно мјесто укинуто, лице из става 5. овог члана распоређује се на мјесто које одговара његовом нивоу образовања и стручном звању у одређеној области у истој или другој школи, у складу са чланом 107. став 1. овог закона.

(7) Ако нема слободног радног мјеста у истој или другој школи, лице из става 5. овог члана остаје нераспоређено и остварује право на плату у висини коју је остварило за мјесец који је претходио мјесецу у којем му је престала дужност, а најдуже шест мјесеци, након чега му престаје радни однос.“

Члан 25.

У члану 173. тачка 2) брише се.

Досадашње т. од 3) до 28) постају т. од 2) до 27).

Члан 26.

Послије члана 173. додаје се нови члан 173а. који гласи:

„Члан 173а.

Министар ће у року од шест мјесеци од дана ступања на снагу овог закона донијети:

1) Правилник о стандардима квалитета уџбеника за средњу школу (члан 59. став 12),

2) Правилник о стандардима рада педагога, психолога, социјалног радника и дефектолога у васпитно-образовним установама Републике Српске (члан 105. став 5),

3) Правилник о поступку за додјељивање Светосавске награде (члан 119а. став 11).

4) Правилник о поступку спровођења стручно-педагошког надзора (члан 166. став 4).“

Члан 27.

Овај закон ступа на снагу осмог дана од дана објављивања у „Службеном гласнику Републике Српске“.

Број: 02/1-021-576/20 ПРЕДСЈЕДНИК

Датум: 18. јун 2020. године НАРОДНЕ СКУПШТИНЕ

Недељко Чубриловић